আরিফ হোসেন: শ্রীনগরে ধর্ষণের শিকার পঞ্চম শ্রেণীর ওই স্কুল ছাত্রী ঢাকা মেডিকেল কলেজ হাসপাতালের ওসিসি সেন্টারে মৃত্যুর সাথে পাঞ্জা লড়ছে। ওই ছাত্রীর পারিবারিক সূত্র জানায়, পিতৃহীন দরিদ্র ওই ছাত্রীর অতিরিক্ত রক্তক্ষরণের ফলে এবং গলায় ওড়না পেচিয়ে হত্যার চেষ্টায় এখন মুমুর্ষ অবস্থায় আছে। এঘটনায় ধর্ষকে গ্রেপ্তারের দাবীতে শনিবার সকাল ১০ টার দিকে বিক্ষোভ মিছিল করেছে এলাকাবাসী। পুলিশ ধর্ষককে পালিয়ে যেতে সহযোগীতা করার অভিযোগে তার ভাইকে আটক করেছে।